Tellervo Kalleinen

Tellervo Kalleinen (s. 1975 Lohja) on suomalainen, Helsingissä asuva ja työskentelevä nykytaiteilija. ==Elämä ja ura== Tellervo Kalleinen valmistui kuvataiteen maisteriksi Kuvataideakatemian tila-aikataiteen osastolta vuonna 2003. Hän oli vierailevana opiskelijana Braunschweigin ja Hampurin taideakatemioissa 2000–2001. Taideopintojen ohessa hän suoritti myös kiinalaisen lääketieteen opinnot 1996–2001. Kalleinen toteuttaa elokuvallisia teoksia, performansseja ja tapahtumia. Hän on tehnyt valtaosan tuotannostaan yhteistyössä Oliver Kochta-Kalleisen kanssa. Lisäksi hän on mukana taiteilijaryhmissä YKON, JOKAklubi ja The Speech Karaoke Action Group. Hän on tehnyt nuoresta asti myös musiikkia ja julkaisi LP-levyn Kaukaisu -nimen alla vuonna 2014, sekä säveltää ja sanoittaa Olento Orchestral -bändilleen. Oliver Kochta-Kalleisen kanssa tehdyt teokset ovat luonteeltaan osallistavia. Niille on tyypillistä laajempien ilmiöiden tutkiminen ihmisten subjektiivisten kokemusten kautta. Teoksista tunnetuin on Valituskuoro (2005 lähtien). Siinä osallistujien yksilöllisistä valituksista tehdään paikallisen muusikon avulla kollektiivinen kuoroteos, jonka osallistujat harjoittelevat ja esittävät. Valituskuoron ovat sittemmin toteuttaneet yksityiset ihmiset taiteilijaparin internetissä julkaisemien ohjeiden pohjalta jo yli sadassa kaupungissa ympäri maailman. Teos on poikinut jopa valituskuoroille omistettuja festivaaleja. Muita kaksikon yhteisiä töitä ovat muun muassa People in White (2011), jossa entiset mielenterveyspotilaat jakavat kokemuksiaan hoitaja–potilas- suhteestaVehmanen, M: "People in White näyttää potilaan todellisuuden." Suomen Lääkärilehti, 10/2011 vsk 66., Archipelago Science Fiction (2012), jossa Turun saariston asukkaat pohtivat alueen tulevaisuutta tekemällä taiteilijoiden avulla saaristoon sijoittuvia sci-fi-lyhytelokuviaVismanen, P: "Saaristo-Scifi syntyy yhteistyöllä." Turun Sanomat, 7.1.2011., Unimaa (2009), jossa he tekivät lyhytelokuvia suomalaisten Presidentti Tarja Halosesta näkemistä unistaHeinänen, K: "Tango-Tarja tuli suomalaisten uniin laulamaan karaokea." HS, 18.6.2009. sekä I Love My Job (2010), joka kuvaa työntekijöiden fantasioita, jotka nousevat heidän työpaikoillaan kokemistaan konfliktitilanteista.Uimonen, A: "Hyvinvointiyhteiskunta katsoo peiliin." HS, 14.4.2010. ==Palkinnot== Valmistuessaan kuvataideakatemiasta vuonna 2003 hänelle myönnettiin lopputyöstään In The Middle Of A Movie Suomen Kulttuurirahaston erikoispalkinto. Vuonna 2012 hänelle myönnettiin yhdessä Oliver Kochta-Kalleisen kanssa Suomen suurin mediataidepalkinto, AVEK- palkinnon. 27\. maaliskuuta 2014 Tellervo Kalleinen nimettiin yhdessä Oliver Kochta-Kalleisen kanssa Ars Fennica -palkinnon saajaksi. 2015 hänelle myönnettiin William Thuring -nimikkopalkintoSuomen Taideyhdistys ==Näyttelyt== Tellervo Kalleinen on pitänyt lukuisia omia näyttelyitään maailmanlaajuisesti, monet niistä Oliver Kochta-Kalleisen kanssa. Lisäksi hänen elokuviaan on näytetty elokuvafestivaaleilla. ===Yksityisnäyttelyt=== *In the Middle of a Movie, Nykytaiteen museo Kiasma, Helsinki (2004) *In the Middle of a Movie, Kunsthalle Lophem, Belgia (2004) *Inter I, Suomen suurlähetystö, Lontoo (2004) *Lost and Found, Stedelijk Museum voor actuele kunst, SMAK Gent, Belgia (Kalleinen & Kochta-Kalleinen + Mika Taanila) (2006) *Micronations Travelling Agency, Sparwasser, Berliini (yhdessä YKONin kanssa) (2006) *Complaints Choir, Sparwasser, Berliini (yhdessä Kochta-Kalleisen kanssa) (2007) *Complaints Choir, Signal, Malmö (yhdessä Kochta-Kalleisen kanssa) (2007) *In the Middle of a Movie, Plug In Institute for Contemporary Art, Winnipeg (2007) *Future Game, Taidehalli, Helsinki (yhdessä YKONin kanssa) (2008) *MAM10, Mori Art Museum, Tokio (yhdessä Kochta-Kalleisen kanssa) (2009) *Dreamland, Taidehalli, Helsinki (yhdessä Kochta-Kalleisen kanssa) (2009) *Kalleinen & Kochta- Kalleinen, ARTRA Gallery, Milano (yhdessä Kochta-Kalleisen kanssa) (2010) *Dreamland - 21 dreams about a president, Rauman taidemuseo (yhdessä Kochta- Kalleisen kanssa) (2010) *Complaints Choir, Contemporary Art Museum St. Louis (2010) *Dreamland - 21 dreams about a president, Mikkelin taidemuseo (yhdessä Kochta-Kalleisen kanssa) (2011) *Forms of Participation, Shedhalle, Zürich (yhdessä Kochta-Kalleisen ja YKONin kanssa) (2012) *Complaint Choirs, D 21, Kunstraum Leipzig (yhdessä Kochta-Kalleisen kanssa) (2013) *101 kaikkien puolesta, Helsingin Taidehalli (yhdessä Kochta-Kalleisen kanssa) (2015) ===Kuraattorina=== *Ylikierroksilla (MUU Ry, yhdessä Nina Lehtonen Braunin kanssa) (2000) *The First Summit of Micronations (MUU Ry, yhdessä Kochta- Kalleisen kanssa) (2003) *»I am a socialist-anarchist-individual-collectivist- individualist-communist-cooperative-aristocrat-democrat.«, Hämeenlinnan ja Jyväskylän taidemuseot (yhdessä Kochta-Kalleisen kanssa, Kuvataideakatemian "Kuva Kiertää" -näyttelyhankkeeseen liittyen) (2010–2011) ==Lähteet== ==Aiheesta muualla== * *Tellervo Kalleisen viralliset web sivut Luokka:Suomalaiset taiteilijat (taiteen uudet alueet) Luokka:Vuonna 1975 syntyneet Luokka:Elävät henkilöt Luokka:Yhteisötaiteilijat